Gesoekte snelweg-klipgooier dalk aangekeer | Maroela Media
Die Mercedes Benz wat Vrydag beskadig is. Foto: Glenvista-GPF
'n Op-en-wakker inwoner van Johannesburg se flink optrede in samewerking met plaaslike gemeenskappolisiëringsforums het Woensdag daartoe gelei dat 'n man wat moontlik verbind kan word met 'n vlaag klipgooivoorvalle op die N12-snelweg vasgetrek is.
Bruce Lennox, woordvoerder van die Glenvista-gemeenskappolisiëringsforum (GPF) in die suide van Johannesburg, het Woensdag aan Maroela Media gesê die man se inhegtenisneming volg nadat hy glo Vrydag in die omgewing toegeslaan het. Die verdagte het 'n groot stuk beton van die voetgangerbrug naby die Kliprivierweg-afrit op 'n Mercedes Benz gegooi wat op die snelweg gery het.
Die verdagte wat aangekeer is. Foto: Mondeor-GPF.
"'n Ooggetuie wat Vrydag se voorval gesien het, het dieselfde man vandag weer op die brug opgemerk en dadelik alarm gemaak. Die Booysens-GPF en Modeor se sektor 1-GPF het dadelik gereageer," het Lennox gesê.
Die GPF-lede het die man op die brug aangekeer en aangehou totdat die Mondeor-polisie opgedaag het en hom in hegtenis geneem het.
"Daar is 'n vlaag voorvalle in die omgewing die afgelope tyd waartydens voertuie beskadig is en mense beseer is deur groot klippe wat op karre gegooi is. Ons hoop dat speurders die man met die ander voorvalle kan verbind," het Lennox gesê. Hy het gesê ten minste twee ooggetuies het reeds die man as Vrydag se verdagte uitgeken.
Die verdagte is in aanhouding by die Mondeor-polisie en sal binnekort in die hof verskyn.
Die moontlikheid word ondersoek of dit dieselfde man is wat verantwoordelik was vir 'n voorval waarin Caden Slabbert (toe 8) op 30 April ernstige kopbesering opgedoen het toe 'n voetganger langs die N12-snelweg 'n baksteen deur hul motorruit gegooi het.
Caden was dié dag die slagoffer in een van vier voorvalle wat aangemeld is nadat 'n persoon, vermoedelik dieselfde verdagte, bakstene na verbygaande voertuie op die snelweg naby The Glen-winkelsentrum geslinger het. Marionette Schwab (toe 42) is ook teen die kop getref en het ernstige kopbeserings opgedoen. Niemand is in die ander twee voorvalle beseer nie. Lees meer hier.
Caden Slabbert Johannesburg
Bejaarde in Stellenbosch vermoor
Dankie manne, saamstaan is die wekroep. So keer ons krimmenele aan.
Het die ou menigmale in die area gewaar. Altyd op die hoofweg,by elands- en reading wisselaar. Hy bly in die bosse en duidelik nie heeltemal "10 vier" nie.
Lyk na n volwasse man. Vuilgoed.
Ja nee hy voel vere gooi mense met klippe soos diere,hulle moet hom met n paar klippe gooi
Dit is betreurendswaardig dat die politieke embleeem op sy T hemp deur Maroela Media verbloem is. Die kleur van die hemp gee in ekgeval als weg.